Fana Chicago to je puot biouyj tkaniny s dwōma jasnomodrymi pasōma s kerych koždy je wysoki na 1/6 coukij fany. Jasnomodre pasy sōm umieščōne trocha nižyj kej 1/6 wysokości ôd wiyrchu a od douō fany. Miyndzy niymi na biouym polu sōm štyry čyrwōne gwiozdy šeścioromiynne. Bioue a modre pasy, cuzamyn piyńć, ôznačajōm: tři bioue, kolejno ôd wiyrchu: puōnocno, zachodnio a pouedniowo tajla Chicago jasnomodry pas na wiyrchu ôznačo Jezioro Michigan a pōunocny břyg řyki Chicago jasnomodry pas na spodku ôznačo pouedniowy břyg řyki Chicago a Kanou Illinois-Michigan čyrwōne gwiozdy ôznačajōm, kolejno ôd lewyj: piyršo Fort Dearborn, s kerygo rozwinyuo sie miasto Chicago drugo wielgi požar Chicago we 1871, podug podanio spowodowany bez krowa kero kopua we petronelka třecio gwiozda symbolizuje Worlds Columbian Exposition - Wystawa Światowo we Chicago we 1893 čworto gwiozda ôznočo inkšo światowo wystawa kero mioua plac we Chicago we lotach 1933-1934: Wystawa Światowo Stulecie Postympu Symbolika. Proponowane je dodaniy piōntyj gwiozdy, jeli Chicago dostanie prawo do ôrganizowanio Ôlimpiady we 2016.